Εκτίμηση της χρήσης συσκευών με οθόνη σε παιδιά ηλικίας 6-11 ετών : μια συγχρονική μελέτη σε γονείς μαθητών πρωτοβάθμιας εκπαίδευσης
Creators: name: Παπαχρήστου, Σοφία Κωνσταντίνου
Publisher: name: Aristotle University of Thessaloniki
Year: 2025
Subjects: Οθόνη, Συσκευές,
Χρήση, Χρόνος,
Παιδιά, Γονείς
Screen, Devices,
Usage, Time,
Children, Parents

description: Σκοπός της διατριβής ήταν η καταγραφή του χρόνου χρήσης συσκευών με οθόνη από παιδιά ηλικίας έξι έως έντεκα ετών, η καταγραφή της ύπαρξης κανόνων για τη χρήση τους, καθώς και των σχετικών αντιλήψεων και πρακτικών των γονέων τους. Σε αυτή την προοπτική, συγχρονική, πολυκεντρική μελέτη, προσκλήθηκαν να συμμετάσχουν ανώνυμα και εθελοντικά γονείς και κηδεμόνες παιδιών ηλικίας έξι έως έντεκα ετών που φοιτούσαν σε τέσσερα Δημοτικά Σχολεία του Νομού Σερρών. Μετά από την προφορική και γραπτή ενημέρωσή τους, καθώς και την ενυπόγραφη συγκατάθεση τους κλήθηκαν να συμπληρώσουν το ερωτηματολόγιο SCREENS-Q μαζί με ερωτήσεις σχετικά με δημογραφικά τους στοιχεία. Διαπιστώθηκε ότι η συσκευή που δηλώθηκε ότι χρησιμοποιούνταν σε μεγαλύτερο ποσοστό σχεδόν κάθε μέρα από τα παιδιά ήταν η τηλεόραση και ακολούθως το κινητό τηλέφωνο και το tablet. Οι προσωπικές συσκευές που κατείχαν τα περισσότερα παιδιά ήταν tablet και ακολούθως το κινητό τηλέφωνο. Ο χρόνος που αφιερώνει ένα παιδί συνολικά σε συσκευές με οθόνη είχε διάμεσο τιμή 135 λεπτά τις καθημερινές και 180 λεπτά τις ημέρες του Σαββατοκύριακου. Οι γονείς/κηδεμόνες δήλωσαν αυξημένη ανησυχία σχετικά με τη χρήση συσκευών με οθόνη και της πιθανής επίδρασής τους στην υγεία και ανάπτυξη των παιδιών, καθώς και στην κοινωνική τους ζωή. Επίσης καταγράφηκε ότι ο περιορισμός της χρήσης συσκευών με οθόνη αποτελεί συχνό λόγο σύγκρουσης με το παιδί. Από την παρούσα έρευνα διαπιστώθηκε ότι η έκθεση των παιδιών των συμμετεχόντων σε οθόνες είναι ελεγχόμενη, ωστόσο εγείρει έντονες ανησυχίες για τη διαχείρισή της και τις πιθανές συνέπειες της στους γονείς και τους κηδεμόνες παιδιών της πρωτοβάθμιας εκπαίδευσης.
description: The aim of the thesis was to record the time spent using screen devices by children aged six to eleven years, to record the existence of rules for their use, as well as the relevant perceptions and practices of their parents. In this prospective, cross-sectional, multicenter study, parents and guardians of children aged six to eleven years attending four Primary Schools in the Prefecture of Serres were invited to participate anonymously and voluntarily. After their verbal and written information, as well as their signed consent, they were asked to complete the SCREENS-Q questionnaire along with questions regarding their demographic data. It was found that the device that was declared to be used in a greater percentage almost every day by the children was the television, followed by the mobile phone and the tablet. The personal devices that most children owned were tablets and then the mobile phone. The total time a child spends on screen devices had a median value of 135 minutes on weekdays and 180 minutes on weekends. Parents/guardians expressed increased concern about the use of screen devices and their potential impact on children's health and development, as well as on their social life. It was also recorded that limiting the use of screen devices is a frequent reason for conflict with the child. The present study found that the exposure of the participants' children to screens is controllable, however, it raises strong concerns about its management and its potential consequences for parents and guardians of primary school children.